62024CJ0280_INF
Sentenza tal-Qorti tal-Ġustizzja (It-Tmien Awla) tal-5 ta’ Ġunju 2025 –[Malicník] (
i
)
(Kawża C-280/24)
“Rinviju għal deċiżjoni preliminari – Nipproteġu lill-konsumaturi – Klawżoli inġusti fil-kuntratti konklużi mal-konsumaturi – Direttiva 93/13/KEE – Evalwazzjoni tan-natura inġusta ta’ klawżola li ma tkunx ġiet innegozjata individwalment – Artikolu 3(1) u Artikolu 4(1) – Kuntratt ta’ kreditu għall-konsum – Klawżola msejħa “spejjeż tal-fajl” – Rekwiżit ta’ trasparenza – L-Artikolu 4(2) u (5) – Klawżola li ma tispeċifikax il-kontenut tas-servizzi pprovduti bħala korrispettiv għal dawn l-ispejjeż – Natura suffiċjenti tal-isem tal-ispejjeż sostnuti mill-konsumatur u tal-indikazzjoni tal-ammont preċiż tagħhom – Riperkussjoni fuq il-konsumatur tal-ispejjeż kollha tas-servizzi marbuta mal-ispejjeż tal-fajl”
1.
Nipproteġu lill-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Klawżola inġusta fis-sens tal-Artikolu 3 – Klawżola li timponi fuq il-konsumatur il-ħlas ta’ spejjeż tal-fajl mingħajr ma tindika l-kontenut tas-servizzi pprovduti bħala korrispettiv għal dawn l-ispejjeż – Rekwiżit ta’ trasparenza – Ġurisprudenza nazzjonali li tikkunsidra tali klawżola bħala kompatibbli ma’ dan ir-rekwiżit minħabba n-natura suffiċjenti tal-isem ta’ dawk l-ispejjeż u l-indikazzjoni tal-ammont preċiż tagħhom – Inammissibbiltà
(Direttiva tal-Kunsill 93/13, Artikoli 4(2), u 5)
(ara l-punti 32 sa 41, u d-dispożittiv 1)
2.
Nipproteġu lill-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Klawżola inġusta fis-sens tal-Artikolu 3 – Klawżola li timponi fuq il-konsumatur il-ħlas ta’ spejjeż tal-fajl – Evalwazzjoni tan-natura inġusta mill-qorti nazzjonali – Kriterji – Servizzi jew spejjeż reali relatati mas-servizzi mwettqa mill-persuna li ssellef waqt il-konklużjoni tal-kuntratt u neċessarji għaliha – Klawżola li timponi fuq il-konsumatur l-ispejjeż marbuta mal-attività ekonomika tal-mutwant – Ammissibbiltà – Kundizzjoni – Proporzjonalità
(Direttiva tal-Kunsill 93/13, Artikoli 3(1) u 4(1))
(ara l-punti 43 sa 52, u d-dispożittiv 2)
Dispożittiv
1)
L-Artikolu 4(2) u l-Artikolu 5 tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur,
għandhom jiġu interpretati fis-sens li:
jipprekludu ġurisprudenza nazzjonali li skontha klawżola relatata ma’ spejjeż marbuta mal-għoti ta’ kreditu, li tidher f’kuntratt ta’ kreditu konkluż ma’ konsumatur, tissodisfa r-rekwiżit ta’ trasparenza stabbilit f’dawk id-dispożizzjonijiet sempliċement għaliex, minn naħa waħda, mill-isem ta’ dawk l-ispejjeż jirriżulta li dawn ikopru l-atti, imwettqa mill-mutwant, li huma neċessarji għall-konklużjoni tal-kuntratt u li jaqgħu taħt l-organizzazzjoni interna ta’ mutwant, u, min-naħa l-oħra, li l-ammont ta’ dawk l-ispejjeż huwa ddeterminat preċiżament f’dak il-kuntratt.
2)
L-Artikolu 3(1) u l-Artikolu 4(1) tad-Direttiva 93/13
għandhom jiġu interpretati fis-sens li:
sabiex tissodisfa r-rekwiżiti stabbiliti f'dawn id-dispożizzjonijiet, klawżola relatata ma' “spejjeż amministrattivi” li tidher f’kuntratt ta’ kreditu konkluż ma’ konsumatur trid tikkorrispondi għal servizzi jew spejjeż attwali, li raġonevolment jaqgħu fil-kuntest tas-servizzi pprovduti mill-mutwant fil-kuntest tal-konklużjoni ta’ dan il-kuntratt u li huma neċessarji għalih, bl-esklużjoni ta' kwalunkwe sovrappożizzjoni bejn it-tariffi differenti jew bejn is-servizzi li dawn tal-aħħar jirrimuneraw, tali klawżola ma tistax titqies abbużiva sempliċement għax tgħaddi lill-konsumatur l-ispejjeż tal-attività ekonomika tal-istituzzjoni finanzjarja, sakemm ma timponix fuq il-konsumatur spejjeż li huma sproporzjonati għall-ispejjeż marbuta mas-servizzi kkonċernati u għall-ammont tas-self.
(
i
)	L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.